《示同会》
宋代·朱翌

无奈春寒老不禁，喜看晴日上窗棂。
群花半露乾坤巧，百刻平分昼夜停。
拄杖有时挑菜甲，桔槔无复问畦丁。
逢春不出何为者，众醉谁知可独醒。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。